b'\n_START_ARTICLE_\nAnima ir animus\n_START_PARAGRAPH_\nAnima (lot. anima - siela) ir animus (lot. animus - protas) yra K. G. Jungo analitin\xc4\x97s psichologijos s\xc4\x85vokos. Tai yra du svarbiausi archetipai, t. y. kolektyvin\xc4\x97je pas\xc4\x85mon\xc4\x97je esantys ir nuo individualaus pa\xc5\xbeinimo nepriklausomi pirminiai vaizdiniai, kurie pasirei\xc5\xa1kia ir per religinius pasakojimus, mitus, sapnus._NEWLINE_Analitin\xc4\x97s psichologijos kritikai bei dalis \xc5\xa1ios mokyklos \xc5\xa1alinink\xc5\xb3 nurodo, kad Jungas apib\xc5\xabdindamas anima ir animus s\xc4\x85vokas \xc4\xaf jas perk\xc4\x97l\xc4\x97 savo laikme\xc4\x8diui b\xc5\xabdingus vaidmen\xc5\xb3 stereotipus, t. y. anima \xc4\xafvardindamas kaip vyro nes\xc4\x85moning\xc4\x85j\xc4\x85 pus\xc4\x99, o animus - kaip moters.\n_START_SECTION_\nAnima\n_START_PARAGRAPH_\nAnima Jungui rei\xc5\xa1k\xc4\x97 "Gyvenimo archetip\xc4\x85", vyro pas\xc4\x85mon\xc4\x97s dalis, psichinio aparato "moteri\xc5\xa1koji pus\xc4\x97". Pagal Jung\xc4\x85, anima yra sielos sinonimas ir prie\xc5\xa1inga i\xc5\xa1orinei asmenybei. Animos projekcija \xc4\xaf i\xc5\xa1or\xc4\x99 da\xc5\xbenai yra trikdantis faktorius santykiuose, nes vyras i\xc5\xa1 moters laukia vidin\xc4\x97s moteri\xc5\xa1kumo id\xc4\x97jos \xc4\xafsik\xc5\xabnijimo._NEWLINE_Anima gali pasireik\xc5\xa1ti skirtingose vyro vystymosi stadijose, priklausomai nuo jausm\xc5\xb3 funkcijos i\xc5\xa1sivystymo lygio. Literat\xc5\xabroje su anima tapatinamos tokios fig\xc5\xabros kaip Gretchen ir Helen\xc4\x97 J. W. Goethe "Fauste", aba Beatri\xc4\x8d\xc4\x97 Dant\xc4\x97s "Dievi\xc5\xa1kojoje komedijoje"._NEWLINE_Animos pasirei\xc5\xa1kimai sapnuose tarnauja kaip tarpininkas tarp pas\xc4\x85mon\xc4\x97s ir a\xc5\xa1. Anima gali pasireik\xc5\xa1ti kaip Mergel\xc4\x97 Marija ar kaip kek\xc5\xa1\xc4\x97, taip i\xc5\xa1pildant \xc4\xafvairius galimus vyro \xc4\xafsivaizdavimo apie moteri\xc5\xa1kum\xc4\x85 aspektus._NEWLINE_Jaunuoliams anima nuolat persipina su motinos archetipu. Animos i\xc5\xa1sivadavimas i\xc5\xa1 pastarojo yra esminis vystymosi etapas.\n_START_SECTION_\nAnimus\n_START_PARAGRAPH_\nAnima atitikmuo yra animus, t. y. nes\xc4\x85moning\xc5\xb3 vyri\xc5\xa1k\xc5\xb3 savybi\xc5\xb3 ir potencial\xc5\xb3 rinkinys moters pas\xc4\x85mon\xc4\x97je. Animus pasirei\xc5\xa1kia moter\xc5\xb3 sapnuose, pvz., kaip paslaptingas ir \xc5\xbeavus meilu\xc5\xbeis, t\xc4\x97vo fig\xc5\xabra, dvasininkas, profesorius, princas, burtininkas ir pan. Kaip ir visi archetipai jis gali veikti tiek pozityviai, tiek negatyviai. Pasakose animus pasirei\xc5\xa1kia kaip princas, pvz., M\xc4\x97lynbarzdis.'